El canpo de conçentramento de Auschwitz el gera un canpo de sterminio nazista, situà viçin a ła sità połaca de Ośwjęcim e in funsion durante ła seconda guera mondiałe, tra el 1940 e el 1945. Faxeva parte del conpleso, oltre al canpo prinçipałe, denominà "Auschwitz I", anca el canpo de sterminio de Auschwitz II-Birkenau e el canpo de lavoro de Monowitz. El canpo de Auschwtiz I el xe 'sta 'verto inte el majo de el 1940 e liberà da łe trupe sovietiche el 27 de genajo de el 1945 . A Auschwitz gerà stà deportà 1.500.000 de Ebrei, çirca 150.000 połachi non Ebrei, 23.000 sìngarni, 15.000 prigionieri de guera sovietici e altre 25.000 persone de varie nasionałità. De queste, ghe ne xe morte quasi 1.100.000, de cui 960.000 i gera Ebrei. Tuto el conpleso xe anoverà da l'Unesco inte el patrimonio de l'umanità .